[{"text_idx": "#000004", "text": "Do, interalie mi ne povis informi tie c\u0302i pri s\u0302ang\u0302o en mia movada aktivado, sufic\u0302e grava, kiun probable multaj legantoj konas per aliaj rimedoj: mi c\u0302esis esti prezidanto de Hispana Esperanto-Federacio. Tiu estis dum la lastaj preskau\u0306 dek jaroj mia c\u0302efa okupo rilate Esperanton, kaj do mia E-vojo nun estos sufic\u0302e malsama. Ne atendu tie c\u0302i bilancon: mi planis g\u0302in fari en la hispana kongreso de la pasinta jaro, kiu devis esti prokrastita, kaj do g\u0302i restos por alia momento. Mi estas sufic\u0302e kontenta pri la tasko plenumita, sed jam sentis ke tiu tempo sufic\u0302is, kaj ke estas nun alies respondeco porti tiun torc\u0302on."}, {"text_idx": "#000005", "text": "Do, dum venonta tempo mi ne plu prenos organizajn respondecojn, almenau\u0306 ne kiel bazan okupon, sed tio ne signifas ke mi lasas la movadajn aktivadojn. Fakte, mi jam plenumis diversajn taskojn ekde tiu s\u0302ang\u0302o, kaj plu restos aktiva, sed iom de malantau\u0306e, kaj kun alia sento de (mal)respondeco. Mi nur akceptis la inviton repreni mian iaman postenon, kiun mi lasis okaze de la HEF-prezidantig\u0302o, de direktoro de Fondaj\u0302o Esperanto, veterana institucio kiu meritas ian relanc\u0302on."}, {"text_idx": "#000008", "text": "Do, mi hezitis anonci ke nun ankorau\u0306 alia nova etapo alvenis, kaj promesi ke ankau\u0306 nun mi reaktivigos tiun c\u0302i komunikilon, c\u0302ar mi dubas c\u0302u tio veros. C\u0302u nun homoj legos longajn tekstojn, kiam 280 karaktroj sufic\u0302as por lanc\u0302i mallongan ideon? C\u0302u definitive venis la tempo de la au\u0306dvidaj medioj, c\u0302u per la jutubaj kanaloj, la novmodig\u0302intaj podkastoj, la instagramaj fotaroj, ec\u0302 la mikrovideaj tiktokaj\u0302oj?"}, {"text_idx": "#000013", "text": "Iamaniere tio povas montrig\u0302i bona indikilo de la tuta kongreso, ja la bona etoso farig\u0302is g\u0302enerala trajto de la tuta renkonto, same kiel la s\u0302ancelo inter la mos\u0302ta prezidanteco kaj la seng\u0302ena g\u0302uo karakterizis mian propran sperton. Fakte, mi nun tre bedau\u0306ras ke mi ne blogis antau\u0306e pri g\u0302i. Tro multaj aliaj taskoj igis min forlasi tiun c\u0302i blogon, malgrau\u0306 mia volonto ke almenau\u0306 unu foje monate io devus aperi tie c\u0302i. Mi esperas ke nun mi tion povos plenumi."}, {"text_idx": "#000014", "text": "Tio estas des pli malg\u0302ojinda ke mi estus povinta atentigi vin en aprilo pri niaj planoj, kaj la grandaj perspektivoj de la renkonto. Finfine c\u0302io konspiris por g\u0302in sukcesigi. Unue, tre bona nombro da partoprenantoj (mi duons\u0302ercis dum la fermo de la antau\u0306lasta kongreso en Zaragozo, kiu unuafoje post pluraj jaroj atingis 100 c\u0302eestantojn, ke mi ne permesos malpli ol tiu nombro estonte, kaj jen, al tiu c\u0302i alig\u0302is pli ol 150!), multaj junuloj (kaj kiaj junuloj: agemaj, inteligentaj, ege simpatiaj kaj g\u0302ojemaj!), alveno de sufic\u0302e da neatenditaj eksterhispaniaj amikoj (kun pluraj bonaj surprizoj, kaj inter kiuj c\u0302efan aludon meritas la nordafrikaj invititoj). Ankau\u0306 belega urbo, Arundo (hispane Ronda), kiun mi nepre rekomendas por via estonta vizito, kaj kiu nin rimarkinde bone akceptis kaj apogis, kaj perfekta printempa vetero."}, {"text_idx": "#000016", "text": "El Pollando venis ankau\u0306 aliaj ventoj: ne nur la senditoj de Varsovia Vento, sed surprize grandparte de la eksterhispaniaj vizitantoj al la kongreso havis ian rilaton kun tiu lando, c\u0302u devene c\u0302u log\u0302e. Sed alian pollandan venton, kiu tus\u0302is min antau\u0306 nemulte, mi menciu. Nome, pri vento (s\u0302ajne de libereco) temis ia artaj\u0302o kiu prezidis solenan akcepton c\u0302e la pola ambasado, okaze de festo kunmemore de la unuaj balotoj kiuj ekigis la politikan transiron en tiu lando. Rimarkinde, Hispana Esperanto-Federacio estis invitita partopreni la feston, kaj jen mi iris. La artaj\u0302on super la HEFa prezidanto vi povas vidi en la apuda bildo, kiun hazarde publikigis la tu\u0306itera konto de la ambasado. Ke mi ne bone komprenas la signifon de moderna arto, kaj ke private mi tenas politikajn rezervojn pri la prezento de tiu transiro ne malhelpis la viziton. Al mi ja multe plac\u0302as pollandaj ventoj!"}, {"text_idx": "#000018", "text": "Dum pasinta semajno disvolvig\u0302is en Madrido la kongreso de Sennacieca Asocio Tutmonda. Mi tre kontentas ke oni elektis tiun c\u0302i urbon, unuafoje en la historio de SAT, kaj nur bedau\u0306ras ke eble anonco pri alta varmo detenis iujn veni al g\u0302i, kaj do la c\u0302eesto estis multe malpli granda ol meritis la loko, la programo kaj la organizado. Nur iom pli ol cento da samideanoj alig\u0302is, kio trovig\u0302as klare sub la nombro adekvata por tia ric\u0302a programo."}, {"text_idx": "#000019", "text": "Mi mem ne povis partopreni tiom kiom mi estus s\u0302atinta. Iom koincidaj familiaj cirkonstancoj malhelpis partoprenon en pluraj programeroj. Tamen, la kulturan parton mi grandparte gustumis, kaj ec\u0302 iom rolis en g\u0302i. Mi do c\u0302eestis plurajn prelegojn (tradiciajn kaj pec\u0302akuc\u0302ajn), partoprenis la koncerton de JoMo (estas mirinde kiel unu homo kapablas disvolvi kaj elsendi tian energion), g\u0302uis duan version de la spektaklo \u00abVivu la teatro!\u00bb (post simila okazigo en la Hispana Kongreso de Almagro) au\u0306 spektis filmojn (la mallongan \u00abMondcivitanoj\u00bb, nun spekteblan ankau\u0306 en la reto, au\u0306 la SATan \u00abEsperanto\u00bb)."}, {"text_idx": "#000021", "text": "La unuajn ekrigardu jam en la SATeH-ejo. Ekzemple la prezento fare de Gary Mickle de la reeldono de Du klasikaj\u0302oj pri Sennaciismo, tre interesaj por renkonti alian vidpunkton pri esperantismo, ne tiom menciata en la g\u0302enerala fluo de la debatoj en nia movado."}, {"text_idx": "#000022", "text": "Sed la plej permanentan frukton de la Kongreso povus konsistigi la eldono de revolucia literatura antologio. Revolucia en senco strikta, c\u0302ar g\u0302in formas verkoj el la engag\u0302ita, progresema, plejofte ja politikrevolucia poezio c\u0302efe el hispania deveno. G\u0302in eldonis la asocio SAT-en-Hispanio, kaj la baza kompilinto kaj tradukinto (oni ja povus diri la au\u0306toro) estas la iberskola poeto Miguel Ferna\u0301ndez."}, {"text_idx": "#000023", "text": "La libro enhavas pecojn de Federico Garci\u0301a Lorca, Rafael Alberti kaj aliaj verkistoj de la t.n. Generacio de 1927, kaj ankau\u0306 postaj poetoj kiel Miguel Herna\u0301ndez, Leo\u0301n Felipe au\u0306 Gabriel Celaya, el unu el kies versoj estas elprenata la titolo \u00abPoezio: armilo s\u0302argita per futuro\u00bb. Miguel mem deklamis partojn de la libro, en sia kutima verva kaj emociiga stilo, kaj tiun vi certe povos gustumi baldau\u0306 videe. Dume, oni povas antau\u0306frandi ilin profitante la antau\u0306anoncon kiun li faris dum la pasinta hispana kongreso en Zaragozo."}, {"text_idx": "#000025", "text": "Fine, mi devas nepre mencii la personan flankon de la kongreso. Estis plezure trovi kaj retrovi novajn kaj malnovajn amikojn. C\u0302iukontinentajn (jes ja, alvenis kongresanoj el ekzakte c\u0302iuj mondopartoj) kaj c\u0302iuag\u0302ajn (ja jes, revenis mirindaj veteranoj, sed ankau\u0306 tre laboremaj kaj agademaj junuloj). Espereble ni trovos novan s\u0302ancon, venontjare en Bretonio. Kaj dume dankon al Pedro, Kani, Miguel kaj la ceteraj, pro la giganta laboro farita."}, {"text_idx": "#000026", "text": "Los anacionales son, claro esta\u0301, los miembros y simpatizantes de SAT, la Asociacio\u0301n Anacional Mundial, que durante la pro\u0301xima semana van a tener su encuentro anual por primera vez en su historia en la ciudad de Madrid."}, {"text_idx": "#000027", "text": "SAT es un asociacio\u0301n histo\u0301rica, fundada en 1921, de la que ya he escrito aqui\u0301. Es la principal representante del movimiento obrero partidario del esperanto, que durante muchos an\u0303os ha sido una de las principales ramas del esperantismo mundial. De alguna manera es una muestra de la imagen que muchos en Espan\u0303a tienen sobre los esperantistas histo\u0301ricos: de izquierdas, uto\u0301picos, con tendencias cercanas al anarquismo (aunque, como tantas veces he insistido, la verdad es que los hablantes de esperanto son un colectivo extremadamente plural). Las tendencias contrarias a las naciones y las fronteras han sido siempre muy fuertes en SAT, ya desde el nombre y sobre todo bajo la influencia de su primer dirigente, el muy interesante y hoy casi desconocido Eugenio Lanti."}, {"text_idx": "#000028", "text": "El 86 Congreso mundial de SAT comienza el di\u0301a 28 de julio, y finalizara\u0301 el 4 de agosto, aunque hay previstas algunas visitas culturales durante la semana siguiente. Aparte de las reuniones internas de la organizacio\u0301n, esta\u0301 previsto un programa cultural muy rico, buen ejemplo de la cultura del esperanto, que SAT ha cuidado siempre con esmero: conferencias, debates, actuaciones musicales, peli\u0301culas, teatros, literatura. Tambie\u0301n esta\u0301n programadas actividades lu\u0301dicas y turi\u0301sticas."}, {"text_idx": "#000029", "text": "La mayor parte de las actividades se desarrollara\u0301n de forma abierta, y algunas sera\u0301n accesibles incluso para quien se interese por el esperanto pero no sepa el idioma. Por ejemplo, habra\u0301 una charla introductoria sobre el idioma y sobre SAT el sa\u0301bado 3 de agosto por la man\u0303ana, que impartire\u0301 yo mismo. Tambie\u0301n esta\u0301 anunciado un curso introductorio al esperanto durante todas las man\u0303anas. Se puede ya visitar una exposicio\u0301n en la propia sede del congreso, el Colegio Mayor Chaminade, en la Ciudad Universitaria. Algunas charlas tendra\u0301n traduccio\u0301n simulta\u0301nea y algunas de las peli\u0301culas y actuaciones musicales pueden seguirse sin necesidad de conocer el esperanto. Todos los detalles sobre este programa abierto pueden leerse en esta web."}, {"text_idx": "#000030", "text": "Me atrevo incluso a sugerir la asistencia a uno de los frutos ma\u0301s valiosos que quedara\u0301n del encuentro, y que anuncie\u0301 ya hace unas semanas: la coleccio\u0301n de alta literatura espan\u0303ola combativa y comprometida, traducida al esperanto, bajo el ti\u0301tulo, tomado obviamente del famoso verso de Gabriel Celaya, \u00abPoesi\u0301a: arma cargada de futuro\u00bb. Y para ver que a veces se puede disfrutar del esperanto incluso sin llegar a dominarlo, os dejo con uno de los aperitivos que el traductor, Miguel Ferna\u0301ndez, nos regalo\u0301 durante el pasado Congreso Espan\u0303ol de Esperanto, el \u00abKanto al la Libero\u00bb de Jose\u0301 Antonio Labordeta."}, {"text_idx": "#000031", "text": "Y si ya sabe\u0301is algo de esperanto, venid con ma\u0301s razo\u0301n todavi\u0301a. Vere\u0301is que gratificante es asistir a un encuentro donde las fronteras no son determinantes."}, {"text_idx": "#000032", "text": "Antau\u0306 kelkaj monatoj mi jam prelege invitis esperantistojn veni al Hispanio por g\u0302ui la renkontig\u0302ojn okazantajn dum tiu c\u0302i jaro 2013. Baldau\u0306 komencig\u0302os la plej tradicie ligita al Hispana Esperanto-Federacio, la Hispana Kongreso, kaj do mi invitis denove, c\u0302ifoje pli formale, en ties pag\u0302o."}, {"text_idx": "#000033", "text": "Permesu do ke mi ree insistu tie c\u0302i: venu al Zaragozo dum tiu c\u0302i semajnfino: vi certe g\u0302uos bonan etoson kaj interesan esperantan kulturon. Vi ankorau\u0306 havas tempon!"}, {"text_idx": "#000034", "text": "Jam alig\u0302is al la IRo"}, {"text_idx": "#000035", "text": "Kiel mi komentis en alia momento, dum tiu c\u0302i jaro 2013 ni g\u0302uos plurajn eblecojn partopreni esperantajn renkontig\u0302ojn en Hispanio, kelkajn el ili kun speciala internacia fokuso."}, {"text_idx": "#000036", "text": "La unua tre rapide alproksimig\u0302as. Temas pri la Iberia Renkontig\u0302o, la renkonto de junuloj de la Iberia Duoninsulo, kiu c\u0302ijare okazos dum la semajnfino de la 15-a g\u0302is la 17-a de marto en Madrido. Pri tiu c\u0302iujara amuzaj\u0302o mi jam parolis antau\u0306 tri jaroj, la lastan fojon kiam g\u0302i okazis en la mezo de la duoninsulo, en la hispanlingva parto. G\u0302i estis tre amuza kaj mi esperas ke denove la etoso ripetig\u0302os ankau\u0306 nun."}, {"text_idx": "#000038", "text": "Pri tiu c\u0302i kaj aliaj el la plej gravaj renkontoj, mi havis la okazon inviti dum la pasinta oktobro. Baldau\u0306 venos okazo paroli ankau\u0306 pri la hispana kongreso (en Zaragozo komence de majo), kaj pri alia tre interesa: tiu de Sennacieca Asocio Tutmonda, kiu unuafoje en sia historio venos al Madrido. Notu jam la datojn, c\u0302ar ni certe havos okazon plurfoje esperantumi kun bela mediteranea vetero."}, {"text_idx": "#000039", "text": "Google dedic\u0302as hodiau\u0306 en Hispanio, kaj eble en aliaj landoj, sian c\u0302efpag\u0302on al la inventisto kaj ing\u0302eniero Leonardo Torres Quevedo. Kiel mi jam komentis en aliaj okazoj, temas pri tre grava sciencisto, kreinto de interalie la unua teleregilo au\u0306 la unua au\u0306tomata s\u0302akludisto, plus multaj aliaj inventoj kaj iniciatoj. Kaj li estis \u00abferoca esperantisto\u00bb, kiel nomis lin la francia diplomatio post liaj proponoj favore al Esperanto c\u0302e la Ligo de Nacioj komence de la 20-aj jaroj. Tion mi rakontis tre detale, bedau\u0306rinde nur hispane, en tiu c\u0302i artikolo."}, {"text_idx": "#000040", "text": "Pri la graveco de tiuj doodle de Google ni jam havis sperton kiam ili dedic\u0302is g\u0302in al la naskig\u0302o de Zamenhof. Nun mi konfirmis tiun efikon. C\u0302ar tiu mia artikolo g\u0302uas tre bonan pozicion en la serc\u0302iloj kiam oni skribas la nomon de Torres-Quevedo, mi ricevas hodiau\u0306 30-oble pliajn vizitojn ol averag\u0302e. Kaj ne temas pri hazardaj alvenoj, c\u0302ar la vorto Esperanto aperas en la titolo kaj la priskribo, kaj multaj plu movig\u0302as al aliaj lokoj de la retejo. Bona ekzemplo pri la graveco atenti tiajn vojojn por informi pri nia lingvo."}, {"text_idx": "#000043", "text": "Kiel mi anoncis en pasinta blogero, la liberecanaj rondoj plu movig\u0302as rilate al Esperanto. Kaj tre eble, la iniciatoj povas forte kreski dum venontaj monatoj. Nome, la sekcio de la sindikato CGT en Burgoso organizis dum tiu c\u0302i pasinta semajno serion da konferencoj pri nia lingvo, kiu akompanis ekspozicion de nun vojag\u0302ontan al aliaj urboj de Hispanio."}, {"text_idx": "#000044", "text": "CGT, au\u0306 G\u0302enerala Konfederacio de la Laboro, estas minoritata hispania indikato, kiu devenas el la anarh\u0302iista tradicio. Fakte, g\u0302i formig\u0302is post splitig\u0302o disde la pli tradicia CNT, Nacia Konfederacia de la Laboro, baze c\u0302ar la CGT partoprenas la sindikatajn balotojn ene de la entreprenoj. Ambau\u0306 tre pozitive rilatas al Esperanto, kaj ne malofte publikigas artikolojn en siaj revuoj. CGT havas konstantan rubrikon en au\u0306 pri Esperanto en sia reta revuo \u00abRug\u0302a kaj Nigra\u00bb, g\u0302ia katalunia sekcio aprobis antau\u0306 du jaroj klaran rezolucion favore al nia lingvo, kaj antau\u0306 kelkaj tagoj g\u0302i pretigis ec\u0302 esperantan version de la video eksplikanta la kialojn por la g\u0302enerala striko kunvokita por venonta merkredo en Hispanio."}, {"text_idx": "#000045", "text": "La ekspozicio nun inau\u0306gurata enskribig\u0302as en serio pri la kulturoj de la libereco en la iberia anarh\u0302iismo. La unua tia ekspozicio estis pretigita antau\u0306 tri au\u0306 kvar jaroj, temis pri liberecanaj pedagogioj, kaj g\u0302uis bonan sukceson en tiu medio."}, {"text_idx": "#000046", "text": "La nuna pri Esperanto konsistas el dudek paneloj, homaltaj kaj plenaj je informoj, pri la lingvo mem, pri la historio, la anarh\u0302iisma kaj g\u0302enerale laborista tradicio, kaj pri la uzo de la lingvo fare de la povo kaj la potenculoj. G\u0302i kompreneble videbligas ideologian vidpunkton, sed entute g\u0302i estas sufic\u0302e interesa por la g\u0302enerala publiko, ne nepre anarh\u0302iisma. Ankau\u0306 la katalogo (el kiu oni povas vidi tie c\u0302i specimenon) estas ege bonkvalita."}, {"text_idx": "#000047", "text": "La tuton pretigis tre interesa kaj promesplena grupo de esperantemaj anoj de la sindikato en Burgoso (Burgos, la iama c\u0302efurbo de la malnova Kastilio, kulture alloga urbo, trairata de la Jakoba Vojo). Kelkaj el ili jam organizis atelieron por lerni nian lingvon, sed ilia nivelo estis g\u0302is nun modesta. Certe tiu c\u0302i iniciato tau\u0306gos por firmigi la grupon kaj la agadon en tiu urbo."}, {"text_idx": "#000048", "text": "Kiel dirite, krom la ekspozicion, ili organizis serion de konferencoj dum la tuta semajno. G\u0302i g\u0302uis bonan partoprenon kaj intereson. Mi mem partoprenis la vendredan fermon per prelego pri la nuno kaj estonto de la lingvo. Mi provis malmunti diversajn mitojn pri Esperanto, kaj montri al la publiko ke temas pri tute vivanta lingvo kaj movado, ec\u0302 se por multaj tio ne evidentas."}, {"text_idx": "#000049", "text": "Mi ankau\u0306 substrekis la pluralecon de la komunumo. Mi tion provas fari ofte, ne nur en tiu c\u0302i blogo, sed ankau\u0306 en personaj prezentadoj. Multaj homoj en Hispanio suferas la antau\u0306jug\u0302on ke Esperanto estas afero de anarh\u0302iistoj, au\u0306 g\u0302enerale de maldekstruloj, au\u0306 ili pensas pri homoj engag\u0302itaj al novaj sociaj movadoj. Tio povas altiri multajn, sed ankau\u0306 limigi la varbadon, kaj c\u0302efe oni riskas ke tiuj estontaj esperantistoj seniluziig\u0302u kiam ili trovas ke ne nepre la jamaj movadanoj kundividas iliajn proprajn vidpunktojn. Fakte, tio j\u0302us dramece okazis antau\u0306 kelkaj semajnoj, kiam la grupo atinginta tiun notindan sukceson en TED, pri kiu mi rakontis antau\u0306nelonge, post serio da miskomprenoj kun loka grupo, s\u0302ajne abrupte forlasis nian lingvon kaj ec\u0302 ekkreas sian propran. Tial, mi preferis tion substreki ankau\u0306 en mia prezentado antau\u0306 liberecanoj, eble ec\u0302 insiste, por ke neniu ricevu s\u0302okon c\u0302e konstato pri la reala Esperantujo."}, {"text_idx": "#000050", "text": "Kiel dirite, la agado de la sindikato ne finig\u0302as tie c\u0302i. La ekspozicio baldau\u0306 ekvojag\u0302os. Eble en iuj lokoj oni povos ankau\u0306 komplementi per simila prelegado, je kiu mi esperas ke HEF kaj la ceteraj asocioj povos kontribui. Se al tio aldonig\u0302as la baldau\u0306a okazigo de la SAT-kongreso en Madrido, eble c\u0302io povas konspiri por ke la liberecanaj rondoj, ec\u0302 se nun pli minoritataj, reprenu la ligitecon al Esperanto, iam karakterizintan tiun movadon."}, {"text_idx": "#000051", "text": "Hoy viernes, dentro de unas horas, hablare\u0301 sobre el presente y el futuro del esperanto en unas jornadas que ha organizado el sindicato CGT de Burgos. Ma\u0301s detalles aqui\u0301 y aqui\u0301."}, {"text_idx": "#000053", "text": "NOTA POSTERIOR: Ya lo he contado en esperanto. Pero para quien prefiera otra versio\u0301n, en castellano, puede verse esta noticia."}, {"text_idx": "#000055", "text": "Jam pasintjare mi havis s\u0302ancon viziti interalie Barcelonon kaj, kiel mi tiam jam komentis, Zaragozon. Sed c\u0302ijare tiuj okazoj kreskis, kaj jam mi g\u0302uis retrovi surloke la amikojn de Malago, Valencio, Bilbao kaj Korunjo."}, {"text_idx": "#000056", "text": "En tiuj renkontoj ni denove konstatis kaj la malfacilaj\u0302ojn kaj la neceson de la organizitaj grupoj. La nuna evoluo de la socio pli favoras la retan individuecan esperantumadon, sed samtempe la kluboj plu devas konservi sian rolon por la bus\u0302a parolado, por la ensociigo de la novuloj kaj por la disvastigado en la c\u0302irkau\u0306a socio. Nu, la tasko alproksimigi ambau\u0306 mondojn ne facilas, sed nepras trovi iujn vojojn."}, {"text_idx": "#000057", "text": "En la pasinta hispana kongreso ni tion pridiskutis, kaj ni alvenis al la konkludo, eble ne nepre valida ekster Hispanio, ke ni devas transigi nian aktivadon en la drinkejojn. Ne prenu tion tute serioze kaj aplombe, sed certe la organizita movado devas iri renkonte al tiuj novuloj, se la inverso ne okazas."}, {"text_idx": "#000058", "text": "Fakte io simila okazis antau\u0306 kelkaj tagoj en Korunjo, kie ne vere ekzistas esperanta grupo, sed kie mi povis kontakti kun disaj g\u0302is nun neniam interparolintaj amikoj (nu, fakte, por iuj, tiu estis la unua fojo kiam ili esperante parolis). Ni do evidente renkontig\u0302is en bierejo."}, {"text_idx": "#000059", "text": "Post kelkaj tagoj mi denove devas vojag\u0302i. C\u0302ifoje ree al Zaragozo, kie mi vizitos la tieajn amikojn. Zaragozo estos la sidejo de la venontjara Hispana Kongreso, komence de majo, kaj certe ni havos s\u0302ancon iom priparoli g\u0302ian organizadon. Do, se vi legas min el loko proksime al tiu urbo, mi volonte renkontos vin venontan 6-an de novembro."}, {"text_idx": "#000061", "text": "La alia estos mia baldau\u0306a partopreno en Semajno pri Esperanto organizita en la kastilia urbo Burgoso, fare de liberecana sindikato, kiu afable invitis min. Sed pri tio mi esperas baldau\u0306 rakonti pli, c\u0302ar s\u0302ajnas ke la anarh\u0302iistaj rondoj havas bonajn planojn por venontaj monatoj. Eble tio estos bona prologo pri la SAT-kongreso kiu okazos en Madrido dum venonta julio."}, {"text_idx": "#000063", "text": "Al inicio de la web"}]